HR
L 3/8
Službeni list Europske unije
5.1.2023.
PROVEDBENA UREDBA KOMISIJE (EU) 2023/53 оd 4. siječnja 2023. o odobrenju pripravka od Pediococcus acidilactici CNCM I-4622 kao dodatka hrani za sve životinjske vrste (Tekst značajan za EGP)
EUROPSKA KOMISIJA,
uzimajući u obzir Ugovor o funkcioniranju Europske unije, uzimajući u obzir Uredbu (EZ) br.
1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2., budući da: (1)
Uredbom (EZ) br.
1831/2003 propisano je odobravanje dodataka hrani za životinje te osnove i postupci za izdavanje odobrenja.
(2)
U skladu s člankom 7. stavkom 1.
Uredbe (EZ) br.
1831/2003 podnesen je zahtjev za odobrenje pripravka od Pediococcus acidilactici CNCM I-4622.
Uz zahtjev su priloženi podaci i dokumenti propisani člankom 7. stavkom 3.
Uredbe (EZ) br.
1831/2003.
(3)
Zahtjev se odnosi na odobrenje pripravka od Pediococcus acidilactici CNCM I-4622 kao dodatka hrani za sve životinjske vrste te njegovo razvrstavanje u kategoriju dodataka „tehnološki dodaci” i funkcionalne skupine „regulatori kiselosti” i „tvari za poboljšanje higijenskog stanja”.
(4)
Europska agencija za sigurnost hrane („Agencija”) u svojem je mišljenju od 29. lipnja 2022.
(2) zaključila da pripravak od Pediococcus acidilactici CNCM I-4622 u predloženim uvjetima uporabe nema štetne učinke na zdravlje životinja, sigurnost potrošača i okoliš.
Zaključila je i da se smatra da izaziva preosjetljivost dišnih putova, ali da ne nadražuje oči/kožu niti izaziva preosjetljivost kože.
Agencija je nadalje zaključila da pripravak pokazuje potencijal za smanjenje pH-vrijednosti i rasta koliforma u tekućoj hrani za životinje.
Isto tako, potvrdila je izvješće o metodama analize dodatka hrani za životinje koje je dostavio referentni laboratorij osnovan Uredbom (EZ) br.
1831/2003.
(5)
Procjena pripravka Pediococcus acidilactici CNCM I-4622 pokazuje da su ispunjeni uvjeti za odobravanje iz članka 5.
Uredbe (EZ) br.
1831/2003.
Stoga bi trebalo odobriti uporabu tog pripravka.
Komisija smatra da bi trebalo poduzeti odgovarajuće mjere zaštite kako bi se spriječili štetni učinci na zdravlje ljudi, ponajprije na zdravlje korisnikâ tog dodatka.
(6)
Mjere predviđene u ovoj Uredbi u skladu su s mišljenjem Stalnog odbora za bilje, životinje, hranu i hranu za životinje,
DONIJELA JE OVU UREDBU:
Članak 1. 1.
Pripravak naveden u Prilogu, koji pripada kategoriji dodataka „tehnološki dodaci” i funkcionalnoj skupini „regulatori kiselosti”, odobrava se kao dodatak hrani za životinje pod uvjetima utvrđenima u Prilogu. 2.
Pripravak naveden u Prilogu, koji pripada kategoriji dodataka hrani za životinje „tehnološki dodaci” i funkcionalnoj skupini „tvari za poboljšanje higijenskog stanja”, odobrava se kao dodatak hrani za životinje u skladu s uvjetima utvrđenima u Prilogu.
(1) SL L 268, 18.10.2003., str. 29. (2) EFSA Journal 2022.;20(8):7424.